**Р Е Ш Е Н И Е № ПВ-2-П/2017г.**

Процедурата по реда на глава шеста от Закона за опазване на околната среда за инвестиционно предложение: **„Изграждане на Оранжерия за отглеждане на плодове и зеленчуци с постройка-навес за готова продукция от оранжерията“,** вПИ 22191.155.41, село Долна махала, Община Калояново е започнала с внасяне в РИОСВ–Пловдив на уведомление с вх. № ОВОС-1662/11.11.2016г. от Възложителя „**ЕКСЕЛ“ ЕООД, ЕИК 831923997**, гр. София, район „Надежда“, ЖК „Толстой“, бл.62, вх.“Б“ ап.15

На основание чл.5, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС, ПМС №59/2003г.), с писмо изх. № ОВОС-983/10.08.2016г., Възложителят е информиран за следното:

**По отношение на изискванията на глава шеста от Закона за опазване на околната среда /ЗООС/**

 Предвиденото инвестиционно предложение е включено в Приложение № 2 от Закона за опазване на околната среда /ЗООС/ и е предмет на преценяване на необходимостта от оценка на въздействието върху околната среда /ОВОС/. Дадени са указания на Възложителя за предприемане на необходимите действия, а именно:

* Да представи информация по Приложение № 2 към чл.6 от Наредбата за ОВОС в един екземпляр на хартиен и един екземпляр на цифров носител, както и уведомления до Кметовете на Община Калояново, кметство с. Долна Махала и засегнатото население.
* Да изпълни изискванията на чл.6, ал.1 и ал.9 от Наредбата за ОВОС за осигуряване обществен достъп до информацията по Приложение № 2.
* Да заплати такса /500 лв./, съгласно чл.1, ал.5, т.1 от Тарифа за таксите, събирани в системата на МОСВ /ДВ бр.94 от 2012г./.

С писмо вх. № ОВОС-1661,1662/13.01.2017г., възложителят „ЕКСЕЛ“ ЕООД е поискал прекратяване на преписката по горецитираната процедурата. Въз основа на изложеното фактическо обстоятелство на основание чл.56, ал.1 от Административно процесуалния кодекс /АПК/

**Р Е Ш И Х:**

**Прекратявам процедурата** по оценка на въздействието върху околната среда, в това число и по оценка на съвместимост **за инвестиционно предложение:** „**Изграждане на Оранжерия за отглеждане на плодове и зеленчуци с постройка-навес за готова продукция от оранжерията**“, в имот № 22191.155.41, Стопански двор на село Долна махала, Община Калоян

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 23.01.2017г.**

*Директор на РИОСВ – Пловдив*